محمد جمل اللیل

محمد جمل اللیل ‏(750ھ – 845ھ)‏ ایک جلیل القدر شیخ اور اپنے دور میں حضرموت کے معزز و باوقار عالم تھے۔ آپ کو قرآنِ مجید کی تلاوت میں خاص ذوق حاصل تھا اور آپ اس میں گہرے طور پر مستغرق رہتے، حتیٰ کہ اس کے معانی آپ پر کشف کے طور پر ظاہر ہوتے۔ آپ کو “جمل اللیل” (یعنی رات کا اُونٹ) اس لیے کہا گیا کہ آپ ساری رات عبادت میں گزارتے اور دن کے اوقات بھی اطاعتِ الٰہی میں بسر کرتے۔ آپ تمام آلِ جمل اللیل علوی سادات کے جدِ امجد ہیں۔
 نسب 
آپ کا پورا نسب یوں ہے:
محمد بن حسن معلم بن محمد أسدُ اللّٰه بن حسن الترابی بن علی بن فقیہ مقدم محمد بن علی بن محمد صاحبِ مُرباط بن علی خالعِ قسم بن علوی بن محمد بن علوی بن عبید اللّٰہ بن أحمد المہاجر بن عیسی بن محمد نقیب بن علی عریضی بن جعفر صادق بن محمد الباقر بن علی زین العابدین بن حسین بن علی بن ابی طالب اور علی، فاطمہ بنتِ محمد ﷺ کے شوہر ہیں۔ 
لہٰذا، محمد جملُ اللّیل رسولِ اکرم ﷺ کی اکیسویں پشت کے حفید ہیں۔
 پیدائش اور تعلیم 
آپ کی پیدائش تریم (حضرموت) میں سنہ 750 ھ میں ہوئی۔ آپ کی والدہ کا نام مریم بنت ابو بکر الورع بن احمد بن فقيہ مقدم تھا۔
ابتدائی تعلیم تریم ہی میں حاصل کی، قرآنِ کریم حفظ کیا، اپنے والد، چچا اور دیگر علما سے فقہ، تفسیر، حدیث اور تصوف کی تعلیم حاصل کی۔

آپ عبادت و ریاضت میں مشہور تھے۔ اکثر راتیں قیام و تلاوت میں گزارتے۔ آپ فرمایا کرتے:
"قرآن سے مجھ پر ایسے انوار کھلتے ہیں جن کا بیان ممکن نہیں۔"
اور اپنے شاگردوں سے کہتے:
"حروف کا فنا ہونا آسان ہے، لیکن ذکرِ الٰہی میں اپنی آواز کو فنا کر دینا مشکل ہے۔"
آپ کی سکونت روغہ گاؤں میں تھی، جہاں آپ نے اپنا مسجد تعمیر کیا اور وہیں عبادت میں مصروف رہتے۔
 شیوخ 
آپ نے اپنے والد اور اپنے زمانے کے کئی بزرگوں سے علم حاصل کیا، ان میں نمایاں ہیں:
 احمد بن محمد اسد اللہ (آپ کے چچا)
 ابو بکر بن محمد باشيبان
 محمد بن علوی صاحب عمائم
 عبد الرحمن بن محمد سقاف
 محمد بن عمر صاحب مصف
 علی بن محمد صاحب حوطہ
 محمد بن ابی بكر باعباد
 محمد بن حكم باقشير
 تلامذہ 
آپ سے بہت سے علمائے کرام نے استفادہ کیا، جن میں نمایاں ہیں:
 آپ کے صاحبزادے علي بن محمد جمل اللیل
 آپ کے صاحبزادے عبد الله بن محمد جمل اللیل
 عبد اللہ بن ابی بكر العيدروس
 علي بن ابی بكر السكران
 أحمد بن ابی بكر السكران
 محمد بن علی مولى عيديد
 عبد اللہ بن علوی مولى الدويلہ
 سعد بن علي مذحج
 عبد الرحمن بن محمد خطيب
 علی بن احمد بافضل 
 اولاد و ذریت 
آپ نے مَامَنَہ بنتِ عبد اللہ بن محمد بن حکم باقشیر سے نکاح کیا۔
ان سے دو بیٹے ہوئے: علی اور عبد اللہ۔
انہی دونوں سے آپ کی نسل مختلف شاخوں میں تقسیم ہوئی، جن میں یہ خاندان شامل ہیں:
آل بن سَہل، آل باحسن، آل القَدری، آل باہَارون، آل السری، آل الجُنَید وغیرہ۔
کئی خاندان آج بھی جملُ اللیل کا لقب رکھتے ہیں۔
 وفات 
آپ کی وفات تریم میں 17 ذو الحجہ 845 ھ، بروز پیر شب کے وقت ہوئی۔
آپ کو مقبرہ زنبل میں دفن کیا گیا۔
آپ کو “الشيبہ” (بوڑھے) بھی کہا جاتا ہے کیونکہ آپ نے 95 برس کی طویل عمر پائی۔

 کتابیات 



 حوالہ جات 

زمرہ:1442ء کی وفیات
زمرہ:یمنی سنی علماء اسلام
زمرہ:شوافع
زمرہ:حضرمی شخصیات
زمرہ:یمنی صوفیا اولیا
زمرہ:اشاعرہ
زمرہ:750ھ کی پیدائشیں
زمرہ:845ھ کی وفیات